钦定古今图书集成/明伦汇编/官常典/第532卷 > 也速
## 钦定古今图书集成/明伦汇编/官常典/第532卷 > 也速

按《元史》本传：“也速，蒙古人，倜傥有能名。由宿卫历尚
乘寺提点，迁宣政院参议。至正十四年，河南贼芝麻
李据徐州，也速从太师脱脱南征。徐州城坚不可猝
拔，脱脱用也速计，以巨石为炮，昼夜攻之不息，贼困
不能支，也速又攻破其南关外城，贼遂遁走，以功除
同知中政院事。继又领军从父太尉月阔察儿征淮”
西，会贼围安丰，即往援之。渡淮无舟，因策马探水深
浅，浮而过，贼大骇，撤围去。进攻濠州，有诏班师，乃还。
陞将作院使。复从太尉征淮东，取盱眙。迁淮南行枢
密院副使，升同知枢密院事。讨贼海州，大败之。贼走
航海袭山东，尽有其地。也速计“贼必乘胜北侵，急引
兵北还，表里击之，复滕、兖二州，及费”、邹、曲阜、宁阳、泗
水五县，贼势遂衄。未几，复泰安州及平阴、肥城、莱芜、
新泰四县，又平安水等五十三寨。升知枢密院事，讨
莆台贼杜黑儿，擒送京师，磔之。东昌。贼将北寇，道出
陵州，也速邀击于景州，斩获殆尽，复阜城县。有诏命
也速以军屯单家桥，断贼北路。贼转攻长芦，也速往
与战，流矢贯左手不顾，转斗无前，杀贼五百馀人，夺
马三千匹。于是分兵下山寨，民争来归。拜中书平章
政事，改行省淮南。雄州、蔚州贼继起，也速悉平之。知
枢密院事刘哈剌不花所部卒掠怀、来、云州，欲为乱。
也速以轻骑击灭其首祸者，降其众，隶麾下。贼陷大
宁，诏也速往讨之。贼兵次侯家店，也速遇贼，即前与
战，自昏抵曙，散而复合。《也速》遣别骑绕出贼后。贼腹
背受敌，大败，遂拔大宁，擒贼首汤通、周成等三十五
人，磔于都市。召入觐，赏赉优渥，进阶金紫光禄大夫，
知枢密院事。既而贼雷帖木儿不花、程思忠等陷永
平。诏也速出师，遂复滦州及迁安县。时辽东郡县，惟
永平不被兵，储粟十万，刍槁山积，居民殷“富，贼乘间
窃入，增土筑城，因河为堑，坚守不可下。”也远乃外筑
大营，绝其樵采，数与贼战，获其伪帅二百馀人，平山
寨数十，又复昌黎、抚宁二县，擒雷帖木儿不花，送京
师。贼急，乃乞降于参政彻力帖木儿，为请命于朝，诏
许之，命也速退师。也速度贼必以计怠我师，乃严备
以侦之。程思忠果弃城遁去。亟追至瑞州，杀获万计。
贼遂东走金、复州。诏还京师，拜辽阳行省左丞相，知
行枢密院事，抚安迤东兵农，委以便宜。开省于永平，
总兵如故。金、复、海、盖、干王等贼并起，西侵兴中州，阴
由海道趋永平。闻也速开省，乃止。也速亟分兵防其
冲突，贼乃转攻大宁，为守将王聚所败，斩其渠魁，众
溃皆西走。也速虑贼窥上都，即调右丞忽林台提兵
护上都，简精锐自蹑贼后。贼果寇上都，忽林台击破
之，贼众又大溃，永平、大宁于是始平。乃分命官属，劳
来安辑其民，使什伍相保，以事耕种。民为立石，颂其
勋德。二十四年，孛罗帖木儿与右丞相搠思监、宦者
朴不花有怨，遣兵犯阙，执二人以去。而也速遂拜中
书左丞相。七月，孛罗帖木儿留兵守大同，自率兵复
向阙，京师大震，百官从帝城守。皇太子统兵迎于清
河，命也速军于昌平。而孛罗帖木儿前锋已度居庸
关，至昌平。也速一军皆无斗志，不战而溃。皇太子驰
入城，寻出奔于太原。孛罗帖木儿遂入京城，为中书
右丞相。语具《孛罗帖木儿传》。二“十五年，皇太子在太
原，与扩廓帖木儿谋清内难，承制调甘肃、岭北、辽阳、
陕西诸省诸王兵，入讨孛罗帖木儿。孛罗帖木儿乃
遣御史大夫秃坚帖木儿率兵攻上都附皇太子者，
且以御岭北之兵。又调也速率兵，南御扩廓帖木儿
部将竹真、貊高等。也速军次良乡不进，谋之于众，皆
以谓孛罗帖木”儿所行狂悖，图危宗社，中外同愤，遂勒兵归永平，西连太原扩廓帖木儿，东连辽阳也先
不花国王军声大振。孛罗帖木儿患之，遣其将同知
枢密院事姚伯颜不花以兵往讨。军过通州，白河水
溢不能进，驻虹桥筑垒以待。姚伯颜不花素轻也速
无谋，不设备。也速觇知之，袭破其军，擒姚伯颜不花，
孛罗帖木儿大恐，自将讨也速。至通州，大雨，三日乃
还。孛罗帖木儿先以部将保安不附己，杀之，至是又
失姚伯颜不花。二人皆骁将，也如失左右手，郁郁不
乐，事败，遂伏诛。二十七年，诏以也速为中书右丞相，
分省山东。二十八年，大明兵取山东。闰七月，也速与
部将哈剌章、田胜、周达等御于莫州，众败溃，乃尽略
莫州残民北遁。